Muharay Elemér Népművészeti Szövetség
1011. Bp. Szilágyi Dezső tér 6.                                                     
E-mail: muharay@mail.datanet.hu
WEB: www.muharay.hu 

Kedves Barátaink, Kedves Tagok,

Az alábbiakban tájékozatlak Titeket Szövetségünk 2015. első félévi eseményeiről. Csatolok egy jelentkezési lapot is, mely arra szolgál, hogy felmérjük, hogy ki, milyen program iránt érdeklődik.
Kérlek benneteket, hogy 2015. január 15-ig küldjétek vissza!

március 6-7-8                      Kalocsa – régiós továbbképzési sorozatunk folytatása.
                                               (tanítandó anyag: Kalocsa vidék, Uszód, bácskai német) 
                                               A helyi együtteseken kívül minden érdeklődőt várunk!

március 28.                         Országos Táncháztalálkozó és kirakodóvásár.
                                               „A nagy háború emlékezete” .
                                               Hagyományőrző szövetséghez illően kötelességünknek érezzük, 
                                               hogy  azt mutassuk be, ahogyan az első világháború megjelenik a 
                                               népi emlékezetben: zenében, dalban, táncban.
                                               Elsősorban azoknak az együtteseknek a részvételére számítunk, 
                                               akik ezzel a témával foglalkoznak.
                                               Szerkesztő:  Rónai Lajos, népzenész

Április 24-26                        Varsány-Rimóc-Hollókő palóc továbbképzés
                                                Régiós továbbképzés – melynek célja a vidék hagyományos 
                                                kultúrájának megismertetése.
                                                Példamutató és követendő a települések polgármestereinek 
                                                Együttműködése, ezért meghívjuk és ajánljuk a kistelepülések
                                                polgármestereinek részvételét.  Mindannyinknak hasznára 
                                                válna!

Május 9.                                Bag – hagyományőrző gyerekcsoportok és hagyományőrzők 
                                                 Találkozója.
                                                 Bogyiszlóhoz hasonló találkozó, melynek célja, hogy a 
                                                 gyerekben is tudatosítja a hagyományőrzés fontosságát és a
                                                 lokális kapcsolatok erősítését.
                                                 Együttesenként 10 fő részvételére számítunk.
                                                 Kötelező: a helyi hagyomány 10 percben történő bemutatása, 
                                                 majd szabad játék, tánc és egyéb vetélkedés.

Május 16.                            Százhalombatta – Ünnepi közgyűlés és konferencia.
                                              Május tánc – a Szöv. Ünnepi gálaműsora. 
                                              Minden tagegyüttes részvételére számítunk.
                                              Műsorunkban a Fülöp Ferenc díjas táncosok és a Népművészet
                                              Mestereinek részvételén kívül várjuk minden együttes legjobb két 
                                              párjának  bemutatkozását is. 

Július 24-aug.02.                25. Művészetek Völgye – 5. Muharay udvar
                                               Az udvar eddigi szellemiségéhez méltó programok 
                                               bemutatkozására számítunk, várjuk ajánlataitokat.

Kedves Barátaim, 

Szövetségünk elsődleges feladatának tartjuk az együttesek szakmai munkájának segítségét és a szakmai közélet megteremtését. Ebben és az összefogásban látjuk mozgalmunk erejét
és működésünk értelmét. Hisszük, hogy ezzel szolgáljuk legjobban fennmaradásotokat, és azt hogy népi kultúránk ne oldódjon fel az általános közízlés „népies” egyhangúságába, hanem továbbra is az ízlés, a szakmaiság minőségi követelményeit figyelembe véve, valóban a kultúránk gyökereihez való ragaszkodást szolgálja. 

A megadott határidőre várom visszajelzéseitek! Vegyétek komolyan Szövetségünket, legyetek valódi szövetségesek.

Budapest, 2014. december 17.

                                         Elnökségünk és magam nevében kívánok békés, nyugodt ünnepeket
                                         és egy boldog, eredményes újévet!

Üdvözlettel:

Héra Éva
elnök